**საარბიტრაჟო სასამართლოს მეშვეობით, მხარეთა შეთანხმების შემთხვევაში, შესაძლებელი ხდება, მათ შორის არსებული ქონებრივი დავები გადაწყდეს სწრაფად, მხარეთა მიერ დანიშნული არბიტრების უშუალო მონაწილეობით და რაც შეიძლება ნაკლები დანახარჯებით. ამავე დროს, საქმის განხილვისას დაცულია საქართველოს კონსტიტუციით და სამოქალაქო საპროცესო კანონმდებლობით დადგენილი ყველა ძირითადი პრინციპი: მხარეთა თანაბარუფლებიანობა, შეჯიბრებითობა, კანონისა და სასამართლოს წინაშე პირთა თანასწორობა და სხვა.**

**არბიტრაჟში საქმეები განიხილება "არბიტრაჟის შესახებ" საქართველოს კანონის და მუდმივმოქმედი არბიტრაჟი „ მორავი“-ს დებულების საფუძველზე, რომელიც შემუშავებულია მუდმივმოქმედ "არბიტრაჟის შესახებ" საქართველოს კანონის და საქართველოს სამოქალაქო საპროცესო კოდექსის მოთხოვნათა დაცვით და ემსახურება ყველა ზემოთჩამოთვლილი პრინციპების რეალიზაციას.**

**შპს ,,საარბიტრაჟო სასამართლო“ დაფუძნდა  2014 წელს და დღეისთვის ჩამოყალიბებულია, როგორც დავების გადაწყვეტის ალტერნატიული საშუალება. დავების გადაწყვეტის არბიტრაჟის ფორმა სამოქალაქო და ბიზნეს ურთიერთობებში დავების გადაწყვეტის ყველაზე ეფექტური საშვალებაა.**

**შპს ,,საარბიტრაჟო სასამართლო“-ს კანცელარია აწარმოებს, როგორც მხარეებისგან მიღებულ, ისე საარბიტრაჟო განხილვის პროცესში შექმნილ დოკუმენტების ელექტრონულ არქივს, რომელიც ხელმისაწვდომია მხარეთათვის.**

**მხარეებს აქვთ საშუალება შპს ,,საარბიტრაჟო სასამართლო“-ს ვებგვერდზე არსებული სპეციალური პროგრამის გამოყენებით, ელექტრონული ფორმით, მიაწოდონ ამ უკანასკნელის კანცელარიას საარბიტრაჟო სარჩელი და შესაგებელი, ასევე ონლაინ რეჟიმში გაეცნონ საქმის მასალებს და მიიღონ საქმესთან დაკავშირებული მასალები, რაც ხელს უწყობს საქმის სწრაფად, ეფექტურად და ნაკლები დანახარჯებით განხილვას.**